Diari Oficial de la Generalitat Valenciana


Sumari del DOGV 4643, del 03-12-2003 (2003/12290)

Informació pública del programa d'actuació integrada de la UE C-14 del Pla General d'Ordenació Urbana de Sueca.
---------------------------------------------------------------------------------------------------------------

### Dades del document

Número de DOGV
:   4643

Data del DOGV
:   03-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12691


Organisme emissor
:   Ordenacion y Desarrollo de Suelo, SA, i Desarrollos Urbanos Sueca, SL

Tipus de document
:   Anunci

Informació pública del programa d'actuació integrada de la UE C-14 del Pla General d'Ordenació Urbana de Sueca. [2003/Q12584]
  
La mercantil Ordenación y Desarrollo de Suelo, SA, i Desarrollos Urbanos Sueca, SL (Unió Temporal d'Empreses, Llei 18/1982, de 26 de maig), ha formulat una proposta de programa d'actuació integrada de la unitat d'execució C-14 de sòl urbanitzable del Pla General d'Ordenació Urbana de Sueca, a l'empara de l'establit en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Als efectes oportuns es fa constar que:
  
1. La proposta esmentada comprén memòria de programa i projecte d'urbanització.
  
2. La documentació està protocol·litzada a la Notaria d'Enrique Farrés Reig, situada al carrer del Sequial, número 7, 1r, 1a, de Sueca. Així mateix, s'ha dipositat un exemplar d'esta documentació davant l'Ajuntament de Sueca.
  
3. Durant el termini de 20 dies, comptadors des de la publicació del darrer d'estos anuncis qualsevol persona podrà comparéixer en l'expressada notaria i sol·licitar que se li hi exhibisca la documentació a què es fa referència o obtindre una còpia de l'acta de protocol·lització. Que hi ha igualment la possibilitat de consultar al mateix Ajuntament de Sueca les actuacions derivades de la documentació dipositada en este.
  
4. Dins del termini esmentat de 20 dies es podran formular davant l'Ajuntament de Sueca al·legacions al programa presentat o alternatives tècniques que pretenguen competir amb l'exposada al públic.
  
5. Una vegada finalitzat el termini indicat podran presentar-se en plica tancada en els cinc dies següents a l'Ajuntament de Sueca proposicions juridicoeconòmiques per a executar qualsevol de les alternatives tècniques que s'hi hagen formulat. Una vegada finalitzat este termini tindrà lloc l'obertura de pliques.
  
6. Als efectes establits en l'article 59.4 de la Llei de Règim Jurídic de les Administracions Públiques i del Procediment Administratiu Comú, es fa constar que este anunci s'adreça també als titulars de béns i drets afectats per l'actuació, per si no és possible la notificació individualitzada a algun d'ells. Esta publicació val a este efecte per als qui siguen desconeguts, s'ignore el lloc de notificació o, intentada esta, no s'haguera pogut practicar. No obstant el que s'ha dit més amunt, la present publicació val per a donar avís expressament als següents titulars cadastrals afectats: Rosario Palacios Fos, José Vallier Royo, Salvador Márquez Ferrando.
  
València, 27 de novembre de 2003.- En representació d'Ordenación y Desarrollo de Suelo, SA, i Desarrollos Urbanos Sueca, SL: Jorge Tienda-Bosch i José María Alonso Ortega.
  
Ordenación y Desarrollo de Suelo, SA,
  
i Desarrollos Urbanos Sueca, SL, UTE